Publication: Magyar Közlöny
Issue: MK-2000-12 (Year: 2000, Number: 12)
Era: 1990-2004
Section: a 16/2000. (II. 11.) Korm. rendelethez
Paragraph Index: 248

2. A filozófia érettségi vizsga általános követelményei A filozófia érettségin a filozófiai gondolkodási készséget, a filozófiatörténeti alapismereteket és a filozófiai alapfogalmak alkalmazását és — emelt szinten — helyes meghatározását várjuk el. A filozófia vizsgakövetelményei nem egy kizárólagos tanítási koncepcióra épülnek, hanem lehetővé teszik a különböző megközelítési módok alkalmazását az oktatásban (történeti szempontú, problémacentrikus, tematikus). Éppen a sokféleség indokolja az egységes vizsgakövetelményeket, amelyek a diákok tudásának összemérhetőségén túl az oktatás színvonalának emelését is szolgálják. A középszintet a filozofálást kedvelő, az alapvető filozófiatörténeti ismereteket és fogalmakat ismerő minden diák elérheti. A középszint a tematikus, illetve a problémacentrikus metodikájú tantervekhez is jól alkalmazkodó (alkalmazható) követelményeket fogalmaz meg. Ezt a középszintű filozófiai érettségit választják majd mindazok, akik szükségesnek látják filozófiai ismeretekkel is gazdagítani tudásukat. Az emelt szintű vizsga feltételezi a középszintű tudást, egyszersmind messze meghaladja azt. Követelményei megkívánják a képességek sokoldalúságát és a széles körű ismereteket. Az emelt szintű követelmények a képességjellegű tudáson túl jelentős filozófiatörténeti ismeretet és olvasottságot is feltételeznek, a középszint pedig elsősorban a filozofálási készséget kéri számon. A vizsga képesség jellegű követelményei: Minden érettségiző diáktól elvárható az önálló kérdésfelvetés képessége, a nyitottság más gondolarendszerek befogadására és a személyes állásfoglalás kialakításának igénye. Gondolkodásmódját hassa át a tolerancia és az intellektuális felelősség. Mindkét szinten elvárható képességek és készségek: — A diák tudjon logikusan érvelni, és következtetéseit tudja világos nyelvi formában előadni. — Alkalmazza helyesen a filozófia szaknyelvét. — Értelmezzen eredeti forrásból merített filozófiai szöveget. (A két szint különbözősége a szövegek terjedelmében és nehézségében mutatkozzon meg. A válogatás alapja a megadott olvasmányjegyzék.) — Legyen képes megalapozott önálló ítéletalkotásra; ítéleteiben a kritika és a kompromisszumkészség érvényesüljön. Elsősorban emelt szinten elvárható készségek: — A diák legyen képes a filozófiai problémák és az adott kor történeti összefüggéseinek meglátására. — Legyen járatos a különböző filozófiai kérdésfelvetések összehasonlításában. — Mutasson rá egy korszak művészetének, tudományának és filozófiájának találkozási pontjaira. — A válaszok sokféleségében tudjon kronológiailag tájékozódni. Minden érettségiző diáktól elvárható az önálló kérdésfelvetés képessége, a nyitottság más gondolatrendszerek befogadására és a személyes állásfoglalás kialakításának igénye. Tartalmi követelmények: A több szempont szerint összeállítható témaköröknek a következő ismeretanyagot kell tartalmazniuk: I. Pályaképek Középszinten Emelt szinten Platon, Arisztotelész Platon Szent Ágoston, Szent Tamás Arisztotelész Kant Szent Ágoston Egy Kant utáni választott filozófus Szent Tamás Descartes Kant Egy életfilozófus Egy XX. századi fiolozófus Filozófiai rendszerük lényege, főbb műveik szövegrészleteken alapuló értelmezése Életrajzi tények, kötődések más filozófusokhoz, illetve filozófiákhoz, kortársi reagálások. Filozófiai rendszerük fontosabb diszciplínáinak szövegismeretén alapuló értelmezése. 2000/12. szám II. A felsorolt filozófusok és legalább egy művük ismerete Egy művet jellemző részletei is reprezentálhatnak. Középszinten rövidebb műrészletek ismerete is elegendő (a szöveggyűjtemények anyagai), míg emelt szinten vagy teljes művek vagy hosszabb részletek olvasása (ismerete) elvárt. Középszinten Emelt szinten Descartes Szent Tamás Nietzsche Locke vagy Hume Hegel Rousseau Marx vagy Kieerkegaard Spinoza Heidegger vagy Wittgenstein Nietzsche Marx Comte vagy Mill Husserl vagy Frege Wittgenstein Kieerkegaard Sartre vagy Heidegger III. A szaktanár e filozófusok közül választhat (az I. és II. pontban felsoroltakon kívül) Középszinten öt (közülük egy magyar), emelt szinten nyolc, (közülük egy magyar) filozófus legjellemzőbb gondolatainak ismeretét várjuk el. A szövegrészletek terjedelme a szintnek megfelelően változik. Pascal Leibniz Berkeley Hume Fichte Schelling Schopenhauer Russell K. Popper (a Bécsi kör filozófusai) Bergson Sartre Heidegger Wittgenstein Kuhn Moore Jaspers Frege A magyar bölcselők közül: Apáczai Csere János Hamvas Béla Karácsony Sándor Lukács György Palágyi Menyhért Pauler Ákos Polányi Mihály IV. Korszakok és irányzatok Középszinten Emelt szinten preszokratika preszokratika hellenizmus hellenizmus felvilágosodás patrisztika egzisztencializmus skolasztika tudományfilozófiák reneszánsz és reformáció felvilágosodás egzisztencializmus tudományfilozófiák posztmodern A filozófia érettségi ismeretanyagát a témakörök tartalmazzák. Ezeket a kétéves képzés megkezdése előtt állítja össze a szaktanár a vizsga szintjének és választott módszerének megfelelően. A vizsgakövetelményekben megadott szerzőket, irányzatokat, műveket több szempont szerint foglalhatják magukba a témakörök, amelyek egyúttal a szóbeli tételek alapjául szolgálnak. Lehetséges megközelítési módok

Source: https://magyarkozlony.hu/hivatalos-lapok/08f1e1e199db9619090169d61d9384328c373f2f/dokumentumok/7c8150eb33a51ed224fb92a12b448b6525f81fe2/letoltes